Biohiili on rekisteröitävä REACH-asetuksen mukaisesti.
Kokonaisiin eläviin tai käsittelemättömiin kuolleisiin organismeihin tai niiden osiin (esim. oksat, lehdet, kukat jne.) sellaisenaan ei sovelleta REACH-asetusta, mutta niistä valmistettuihin aineisiin sovelletaan. Myöskään lantaa ei pidetä REACH-asetuksen mukaisena aineena tai seoksena.
Tietyt luonnossa esiintyvät tai luonnon lähteistä saadut aineet puolestaan ovat vapautettuja REACH-rekisteröinnistä, jos niitä ei muuteta kemiallisesti.
Biohiilen valmistuksessa käytetty prosessi, kuten pyrolyysi, muuttaa raaka-aineesta huolimatta sen kemiallista koostumusta (eikä esim. poista vain vettä) ja prosessin tuloksena syntyvä aine, kuten biohiili tai pyrolyysiöljy, kuuluu REACH-asetuksen soveltamisalaan ja on rekisteröitävä.
Jos biohiili valmistetaan jäteperäisestä materiaalista, jätteistä tuotteistetun uusiomateriaalin rekisteröintipoikkeusta (REACHin artikla 7 kohta d) voidaan hyödyntää. Tällöin aineen on oltava sama kuin aikaisemmin rekisteröity aine (aineiden samuus on pystyttävä osoittamaan), ja hyödyntävällä yrityksellä oltava käytettävissään aineen käyttöturvallisuustiedote (tai REACHin artiklassa 32 vaaditut tiedot).
Huomioithan, että biohiilituotteita koskee myös CLP-asetuksen velvoitteet.
Koksi on vapautettu rekisteröintivelvollisuudesta REACH-liitteen V mukaisesti. Lisätietoja poikkeuksista ja liitteen V ohjeistus löytyvät ECHAn verkkosivuilta.